Publication: Magyar Közlöny
Issue: MK-2007-187 (Year: 2007, Number: 187)
Era: 2004-2010
Section: Melléklet a 46/2007. (XII. 29.) PM rendelethez
Paragraph Index: 1116

9. cikk EDI üzemi követelmények 9.1. A felek kötelezettséget vállalnak az EDI ebben a Szerzõdésben megfogalmazott feltételeknek megfelelõ mûködtetéséhez szükséges üzemi környezet fenntartására, ami többek között az alábbiak fenntartását jelenti: 9.2. Üzemi berendezések A feleknek gondoskodniuk kell az EDI üzenetek továbbításához, fogadásához, fordításához, iktatásához és tárolásához szükséges berendezésekrõl, számítógépes programokról és szolgáltatásokról. 9.3. A kommunikáció eszközei A feleknek meg kell határozniuk a kommunikáció eszközeit, beleértve a távközlési protokollokat, valamint szükség esetén a külsõ szolgáltatók kiválasztását. 9.4. EDI üzenetek szabványai Az összes EDI üzenetet az Egyesült Nemzetek Szervezete európai gazdasági bizottsága által engedélyezett UN/Edifact szabványokkal, ajánlásokkal és eljárásokkal (UN/ECE-NP 4) és az európai szabványokkal összhangban kell megküldeni. 9.5. Kódok Az EDI üzenetekben említett, adatok kódolására alkalmazott kódok a UN/Edifact kódjegyzékek, a nemzetközi kódjegyzéke, többek között az ISO nemzetközi szabványok és ENSZ/ECE szabványok, vagy egyéb hivatalosan közzétett kódjegyzékek. Ott, ahol ilyen kódjegyzékek nem állnak rendelkezésre, elõnyben kell részesíteni a közzétett, karbantar - tott, illetve az egyéb kódrendszerekkel összhangban levõ kódjegyzékeket.

Source: https://magyarkozlony.hu/hivatalos-lapok/829d9405e5c0fe58e6432677b0dc6617c5625d5f/dokumentumok/98e198c5a1958765268fdc0d3af6aa6638f8dae8/letoltes